Faapuupuu le mataupu:  (CNN) O se tamāloa ua matuā afu ona o le ofuina o se pulou telē, o seevae paʻu e oo i le tulivae, ma se ofu talaloa e pei o le khaki, o loo ia taia lona ala i le laufanua lauolaola o vaomatua. A o paʻū ifo i lalo o lana tao, o laau o le vine, ua ia tulei atu ai i se vaipanoa, ae faafuaseʻi lava ona toe foʻi mai. O loo faasaga atu iā te ia le gutu o se manufeʻai mai i maa. I ona luma, o loo tulaʻi mai ai toega o se faitotoʻa tele na faia mai i papa, e uliuli ona o le matua, ae e matuā matagofie ma e leʻi mou atu lava. O se faataʻitaʻiga lelei lea o le mea ua taʻua e tagata suʻesuʻe i toega o mea i le eleele o se "faitotoʻa e pei o se manu" po o le "faitotoʻa o le gutu o se manufeʻai". O le mea sa avea muamua ma faitotoʻa i se aai anamua o tagata Maya, lea na fausia pe tusa o le 700 T.A. ae na tuua i se auala uigaese i le fā senituri mulimuli ane ai, o loo tū mai i ona luma. Ua ia maua le aai na leiloa o Lagunita. I le taimi nei ua uma ona tusia faafanua o le paneta, faataamilo i ai, fuaina ma faailogaina i auala uma e mafai ona mafaufau i ai, ua foliga mai o se mea ua leva ona manatua le taimi na maua ai e tagata suʻesuʻe ni lalolagi fou. Peitaʻi, o loo iai pea tagata e fia iloa mea, o loo suʻesuʻeina tulimanu ua galo o le lalolagi, ma o nisi e latou te mauaina ni mea ofoofogia. O se tasi o na tagata suʻesuʻe, o se vaega o Indiana Jones, o se vaega o Magellan, o le tagata suʻesuʻe i toega o mea anamua mai Slovenia o Ivan Šprajc. O le tagata malosi o Šprajc, ua foliga mai o se tagata ua 60 tausaga o ola i lalo o le susulu o le lā, i le faia o ana galuega eli, po o le savavali solo i totonu o vaomatua. O ia lea na muamua vaai i pyramid anamua, e 30 mita le maualuga, lea na ia vaaia i ata mai le ea mai lona ofisa i le ogatotonu o auala o Ljubljana, i Slovenia, lea e pe ā ma le 10,000 kilomita le mamao. Peitaʻi, e lē sili atu le fiafia i le mauaina o se mea, nai lo o lona fetaiaʻi ma le faitotoʻa o Lagunita. O le ā le lagona o le mauaina o se aai ua leiloloa? Ua faapea mai Šprajc: "O se manumalo, aemaise lava pe a fai e umi se taimi o taumafai. I le tele o taimi, e lua pe tolu vaiaso o matou savavali solo i totonu o le vao ina ia oo atu i se nofoaga, e aunoa ma le iloa po o le ā le mea o le a matou maua. Ina ua matou taunuu i le nofoaga, sa pei o se manumalo tele, e peiseaʻī ua uma ona matou faia. Pe ana faapea e faigofie, semanū ua uma ona faia e isi". Talu mai le 1996, ua sili atu i le...
Na maua e Ivan Šprajc, o se tagata Slovenia e suʻesuʻeina toega o mea mai anamua, ni aai anamua o tagata Maya i vaomatua o Mekisikō. O ana suʻesuʻega e mafai ona fesoasoani e faamalamalama ai le māfuaaga na tuua ai le tele o aai o tagata Maya a o leʻi taunuu mai tagata Sepania.